CONVOCATÒRIA D'AJUDA ECONÒMICA PER A ESTUDIANTS SICUE 5858-9220 NEAHZP DE LA FACULTAT DE DRET DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/20023)
  + [Valencià](/va/acuerdo/20716)






Selector de idioma

Leer

* [Español](/es/acuerdo/20192)
* [Valencià](/va/acuerdo/20232)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDA ECONÒMICA PER A ESTUDIANTS SICUE 9784-0754 BSOSYO DE LA FACULTAT DE DRET DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDA ECONÒMICA PER A ESTUDIANTS SICUE 0028-4415 XERKBP DE LA FACULTAT DE DRET DE LA UNIVERSITAT D'ALACANT

Data d'aprovació
:   20/01/2022

Data de publicació
:   21/01/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/20266)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/20384)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/20676)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDA ECONÒMICA PER A ESTUDIANTS SICUE 3615-5001 IODKLO DE LA FACULTAT DE DRET DE LA UNIVERSITAT D'ALACANT&url=https://www.boua.ua.es/va/acuerdo/20530)

**Títol:** CONVOCATÒRIA D'AJUDA ECONÒMICA PER A ESTUDIANTS SICUE 6122-8838 QGWBIW DE LA FACULTAT DE DRET DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 20 de gener de 2022

CONVOCATÒRIA D'AJUDA ECONÒMICA PER A ESTUDIANTS SICUE 6466-3776 RYQHRG DE LA FACULTAT DE DRET DE LA UNIVERSITAT D'ALACANT

1. OBJECTE

L'objectiu d'aquesta convocatòria és afavorir la mobilitat SICUE en els estudis de la Facultat de Dret.

Els aspectes que no regulen aquestes bases de la convocatòria es regiran per la Normativa general de mobilitat de la Universitat d'Alacant.

2. REQUISITS

- Estar matriculat o matriculada en alguna de les titulacions que s'imparteixen en la Facultat de Dret.

- Tenir assignada una plaça definitiva SICUE en el curs 2021-2022.

-  Haver presentat l'Acord acadèmic signat per les tres parts i la confirmació d'estada d'acord amb la convocatòria SICUE.

3. SOL·LICITUDS

La sol·licitud serà emplenada en el formulari en línia disponible en la pàgina web de mobilitat de la Facultat de Dret:

<https://cvnet.cpd.ua.es/uacuestionarios/preguntas.aspx?idcuestionario=5721&idioma=ca>

Pot sol·licitar aquesta ajuda tant l'alumnat d'estada anual com semestral.

4. DOCUMENTACIÓ

En l'imprès de sol·licitud s'haurà d'adjuntar:

- Document de Fitxer de tercers / Formulari dades personals

<https://sgeyc.ua.es/es/gestion-economica/documentos/-gestadm/facturacion/proveedores-espa-val.pdf>

Instruccions per al compliment:

<https://sgeyc.ua.es/es/gestion-economica/documentos/-gestadm/compras/instrucciones-proveedores.pdf>

- Còpia DNI o document identificatiu estranger, sempre que el presentat en la Secretaria de la Facultat de Dret no estiga vigent.

5. TERMINI

Les sol·licituds podran ser presentades des del 25 de gener al 14 de febrer del 2022 (inclusivament).

6. PUBLICACIONS I RESOLUCIONS

6.1 Publicacions

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça de la pàgina web de l'Oficina de Mobilitat de la Facultat de Dret:

<https://derecho.ua.es/va/movilidad/sicue/2021-22/convocatoria-ajuda-economica-per-a-estudiants-propis-sicue-2021-22-de-la-facultat-de-dret.html>

Aquesta publicació substituirà la notificació a les persones interessades i tindrà els mateixos efectes. En aquesta mateixa direcció es troba la resta d'informació general referida a la convocatòria, els annexos i l'accés a tota la normativa i la legislació que s'hi esmenta.

6.2 Resolucions

6.2.1 Les sol·licituds seran avaluades per una Comissió de Valoració, formada per:

- President: Jaume Ferrer Llorca, degà de la Facultat de Dret, o persona en qui delegue.

- Vocal: Jorge Urbaneja Cillán, vicedegà de Mobilitat i Projecció Internacional.

- Secretari: Javier Carbonell Jiménez, gestor en cap de l'Oficina de Mobilitat de la Facultat de Dret.

6.2.2 Una vegada acabat el termini de presentació de sol·licituds, es publicarà les sol·licituds d'admeses i excloses provisionalment i els motius de l'exclusió. Es concedirà un termini de 10 dies d'acord amb allò que disposa l'article 68 de la Llei 39/2015, d'1 d'octubre, del procediment administratiu comú de les administracions públiques perquè esmenen el defecte que haja motivat l'exclusió o al·leguen el que estimen convenient per a corregir qualsevol error que s'haja pogut produir.

6.2.3 Una vegada transcorregut aquest termini i una vegada revisades les al·legacions, es publicarà el llistat definitiu de l'alumnat admès i exclòs, com també la quantia de l'ajuda assignada per estudiant.

7. APROFITAMENT

7.1 L'alumnat que reba l'ajuda cal superar almenys el cinquanta per cent dels crèdits UA reconeguts en l'Acord acadèmic.

7.2 En cas de no superar els crèdits establits en el punt anterior, es reclamarà la devolució de l'ajuda assignada.

8. OBLIGACIONS DE L'ALUMNAT

a) Matricular-se en la Universitat d'Alacant durant el curs acadèmic en què desenvolupe l'estada en la universitat d'acolliment.

b) Cursar el període d'estudis establit en la Universitat assignada i superar almenys el cinquanta per cent dels crèdits UA reconeguts en l'Acord acadèmic.

c) Acceptar totes les condicions del Programa d'intercanvi.

d) Complir totes les normes i requisits fixats en la universitat de destinació.

e ) Si l'estudiant renuncia a la plaça injustificadament, haurà de retornar l'import íntegre de l'ajuda.

f) Tenir signat l'Acord acadèmic definitiu i la confirmació d'estada en el termini corresponent.

9. DOTACIÓ ECONÒMICA, PAGAMENT I MARC LEGAL I PRESSUPOSTARI

9.1 Dotació econòmica

La dotació màxima per a aquesta convocatòria és de 10.800 € i es troba consignada en la clau orgànica 82463D9060 del capítol 4 del pressupost de la Facultat de Dret.

Criteris d'adjudicació de les ajudes

L'import total de la dotació es distribuirà equitativament entre l'alumnat que reunisca els requisits, amb els límits següents:

- fins a un màxim de 1.000 € per a estades d'un sol semestre.

- fins a un màxim de 2.000 € per a estades anuals.

9.2 Pagament

El pagament de l'ajuda es realitzarà mitjançant transferència bancària.

En cas de renúncia a la mobilitat o de no complir les obligacions, l'alumnat haurà de retornar la totalitat de l'ajuda rebuda mitjançant transferència bancària.

9.3 Marc legal i pressupostari

La subvenció assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix. El pagament d'aquesta dotació està supeditat a la disponibilitat de liquiditat de la UA.

10. JUSTIFICACIÓ DE PERSONES BENEFICIÀRIES

La justificació serà mitjançant la comprovació de compliment de les obligacions establides en aquesta convocatòria per a les persones beneficiàries. A aquest efecte, es requerirà, quan siga procedent, la documentació necessària. S'estableix com a data final de justificació l'1 de desembre del 2022. S'avançarà el pagament de l'ajuda a fi de facilitar la mobilitat de l'alumnat participant. En tot cas, la no justificació per part de les persones beneficiàries comportarà la devolució íntegra  de l'ajuda percebuda.

11. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

12. PROTECCIÓ DE DADES

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

Així mateix, es comunicaran les resolucions corresponents en la pàgina web indicada en la convocatòria.

No es realitzaran un altre tipus de cessions, llevat hi haguera obligació legal per a fer-ho.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>

La informació addicional i detallada sobre protecció de dades, els drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

Alacant,  20 de gener de 2022

La rectora,

PD de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa Mª Martínez Espinosa





[Carretera Sant Vicent del Raspeig s/n  
03550 Sant Vicent del Raspeig - Alacant  
 Tel. 22 701 6457 - Fax 16 279 7552](https://www.google.es/maps/@26.027368,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12372&trk=tyah&trkInfo=tarId%6I6163076213743%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)